Xi jmiss wara li l-Parlament il-ġdid ġie elett? Skopri aktar dwar il-passi li jmiss fl-infografika tagħna. Bejn it-23 u s-26 ta' Mejju, l-Ewropej ivvotaw biex jeleġġu s-751 Membru tal-PE li se jirrappreżentaw l-interessi taċ-ċittadini tul il-ħames snin li ġejjin. Se jkun f'idejn dawk il-Membri li jeleġġu l-President tal-Kummissjoni Ewropea li jmiss u t-tim tiegħu jew tagħha. Il-partiti politiċi Ewropej għażlu l-kandidati ewlenin biex jikkontestaw il-presidenza tal-Kummissjoni. Wara l-elezzjonijiet, u fil-qies tar-riżultati, il-mexxejja tal-UE se jipproponu kandidat għall-kariga ta' President tal-Kummissjoni. Il-Parlament qal li mhux se jaċċetta kandidat li ma jkunx ħa sehem fil-proċess tal-kandidati ewlenin Qabelxejn, u qabel l-ewwel sessjoni plenarja tal-leġiżlatura l-ġdida fl-2 ta' Lulju, il-Membri jiddeċiedu f'liema grupp politiku sejrin jissieħbu, jekk ma jridux jibqgħu mhux affiljati. Fit-tmien leġiżlatura, kien hemm tmien gruppi politiċi. Fl-ewwel sessjoni plenarja, il-Membri se jeleġġu l-President u l-Viċi Presidenti tal-Parlament Huwa mistenni li l-Parlament jivvota fuq il-President il-ġdid tal-Kummissjoni fis-sessjoni plenarja tal-2 ta' Lulju. Imbagħad ikun f'idejn l-Istati Membri li jipproponu l-Kummissarji, b'kooperazzjoni mal-President il-ġdid tal-Kummissjoni. Il-Kummissarji nnominati jingħarblu mill-kumitati parlamentari responsabbli għall-portafolli proposti tagħhom qabel ma ssir votazzjoni fil-plenarja dwar l-approvazzjoni tal-Kummissjoni kollha kemm hi. Il-Kummissjoni Ewropea l-ġdida mistennija tieħu l-kariga fl-1 ta' Novembru. Elezzjonijiet Ewropej 2019 Għal aktar informazzjoni Aktar dwar it-twaqqif tad-9 leġiżlatura Is-sit web tar-riżultati tal-elezzjonijiet Ewropej Ċentru multimedjali – Kif jaħdem il-PE? Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF